14- Da gentañ dre maz eo graet a dud,  a voudoù denel, ha gant an titl-se ez aparchant d'ar bed meneget uheloc'h : Iliz er bed an amzer-mañ, Iliz Santel a bec'herien !  Da c'houde, dre maz eo kaset e mision evit bezañ er bed-se, ent-profedel, test ar Silvidigezh hag ur Silvidigezh a zo adunvanidigezh."Ni a zo e kannadouriezh" eme sant Paol d'e gumuniezhoù en ur venegiñ labour ar vinistred. Met ar c'humuniezhoù-se o-unan, a c'hellfed lavarout, a zo e kannadouriezh hag a gomz d'ar bed en ur lavarout :"Kannaded en anv ar C'hrist ez omp enta, evel pa vefe Doue o c'hervel an dud drezomp-ni. Hoc'h aspediñ a reomp en anv ar C'hrist, en em adunvanit gant Doue" (2 Kor 5,20).